open-index/open-wikipedia-markdown huggingface dataset:
Qızıldağ (Azərbaycan)

**Qızıldağ** — Şahbuz rayonu ərazisində dağ (hünd. 1319,1 m). Naxçıvançayla Cəhriçayın suayırıcısında, Cəhri kəndindən 2,5 km şimal-şərqdədir. Orta Eosenin Lütet mərtəbəsinə aid Dərəlik lay dəstəsinin maili yatımlı terrigen-çökmə süxurlarından təşkil olunmuş günbəzvari yüksəklikdir. Tektonik cəhətdən Ordubad qarılma zonasının Şahbuz seqmentinin cənub-qərb cinahına aid eyniadlı ikinci dərəcəli maili sinklinalın nüvə hissəsində yerləşir. Zirvə hissəsindən şimal-qərbə istiqamətlənmiş fay, cənub-qərb yamacından isə Naxçıvan dərinlik qırılması keçir.

## Həmçinin bax
* Almalıdağ
* Alçalıdağ
* Elti dağı
* Qız-gəlin dağı

## İstinadlar
Əcnəvirdərəçay

**Əcnəvirdərəçay** — Ordubad rayonu ərazisində çay. Gənzəçayının qolu.

## Haqqında
Uzunluğu 5&nbsp;km-dir. Hövzəsinin sahəsi 7 kv. km-dir. Əsasən yeraltı sular və qar suları ilə qidalanır.

## İstinadlar
Ərəfsəçay

**Ərəfsəçay** — Culfa rayonu ərazisində çay. Ləkətağ çayının (Əlincəçay hövzəsi) sağ qolu.

## Haqqında
Zəngəzur silsiləsinin yamacından, 2700 m hündürlükdən başlanır. Ərəfsə kəndindən aşağıda, 1563 m. hündürlükdə Ləkətağ çayına tökülür. Uzunluğu 9&nbsp;km-dir. Əsasən yeraltı sular və qar suları il qidalanır.  

## İstinadlar
Qızılqaya (dağ, Şərur)

**Qızılqaya dağı** — Şərur rayonu ərazisində, Dərələyəz silsiləsinin şimal-qərb istiqamətli Saraybulaq qolunun suayırıcısındakı Yağargədik (2049,8 m) yüksəkliyindən cənub-şərqə ayrılan eyniadlı şaxədə, Arpaçayın sağ qolları Zərnədərə və Payadərə çaylarının suayrıcında dağ (hünd. 1683,0 m). Üst Permin Kuberqandı və Murqab (alt hissəsi) regiomərtəbələrinə aid eyniadlı lay dəstəsinin əhəngdaşılarından təşkil olunmuş sıldırım yamaclı günbəzvari yüksəklikdir. Tektonik cəhətdən Şərur-Culfa qalxım zonasının Şərur seqmentinin şimal-şərq cinahında müşahidə edilən Qızılqaya-Dolanan sinklinalının şimal sentriklinalında yerləşir. Şimal-şərq yamacından keçən Ağsal-Qızılqaya dərinlik qırılması boyu Üst Permin əhəngdaşıları Üst Tabaşırın Kampan mərtəbəsinə aid Gərməçataq lay dəstəsinin terrigen-karbonat törəmələrilə təmasa gətirilmişdir. Cənub-qərb yamacından şimal-qərb istiqamətli əks-fay qırılma pozulması keçir.

## Tarixi
1992-ci ildə Ermənistan Respublikası Silahlı Qüvvələri tərəfindən işğal edilmişdi. Lakin 2018-ci ilin may ayında Azərbaycan Ordusunun xüsusi təyinatlılarının əks hücumu nəticəsində dağ tam olaraq Azərbaycan Ordusunun nəzarətinə keşmişdir.

## İstinadlar

## Həmçinin bax
Yuris Hartmanis

**Yuris Hartmanis** () — latviyalı alim

## Həyatı
Yuris Hartmanis 5 iyul 1928-ci ildə Riqa Latviya şəhərində anadan olmuşdur.

## Fəaliyyəti
Hesablama sistemləri nəzəriyyəsi sahəsində ixtisaslaşmış latviyalı alim Yuris Hartmanis 1993-cü ildə o, Riçard Sternslə birgə hesablamaların mürəkkəbliyi nəzəriyyəsi sahəsində apardığı tədqiqatlarda əldə etdiyi nailiyyətlərə görə Türinq mükafatına layiq görülmüşdür.

## Seçilmiş əsərləri
* In the Baltic languages, own-names are not lexical constants but have different grammatical forms. Hartmanis must be understood as Hartman-is, whereby Hartman is the stem of the own-name, whereas the suffix -is indicates a masculine grammatical form in the Latvian language. In a similar manner, for example, the philosopher Kant is known as Kantas in the Lithuanian language.
* List of Fellows of the American Mathematical Society retrieved 2013–01–19.
* National Academy of Sciences Members and Foreign Associates Elected Archived  2013–05–27 at the Wayback Machine., National Academy of Sciences, April 30, 2013.

## Ədəbiyyat
* Əliquliyev R. M., Salmanova P. M. İnformasiya cəmiyyəti: maraqlı xronoloji faktlar. Bakı: "İnformasiya Texnologiyaları" nəşriyyatı, 2013, 169 səh.

## İstinadlar
Əylisçay

**Əylisçay** — Ordubad rayonu ərazisində çay. Arazın sol qolu.

## Haqqında
Uzunluğu 24 km, hövzəsinin sahəsi 58 kv. km-dir. Zəngəzur silsiləsindəki Xoşlu dağından (3100 m hünd.-dən) başlanır. Əsasən qar suları və yeraltı sularla qidalanır. Sel və daşqınlar olur. Suvarmada istifadə edilir. Əylis çayının üzərində müxtəlif vaxtlarda yüksək inşaat texnikası səviyyəsində dörd körpü tikilmişdir. Orta əsr Əylis yaşayış məntəqəsi çayın hər iki sahilində yerləşirdi.

## İstinadlar
Qızılqaya silsiləsi

**Qızılqaya silsiləsi –** Culfa rayonu ərazisində alçaqdağlıq  silsilə. Naxçıvan dağarası çökəkliyinin cənub-şərq qurtaracağındakı Nehrəm platosunun cənub-şərqindədir. Şimal-şərqdən cənub-qərbə doğru 4&nbsp;km məsafəyə uzanır. Cənub-şərq yamacları sıldırımlıdır. Ən yüksək zirvəsinin hündürlüyü 1117,6 m-dir. Naxçıvan çokəkliyinin Orta Miosenin Tarxan regiomərtəbəsinin alt hissəsinə aid Çaşırdağ lay dəstəsinin vulkanogen süxurlarından təşkil olunmuşdur. Tektonik cəhətdən Naxçıvan qoyulma çökəkliyinin cavan çöküntüləri ilə örtülmüş Culfa qalxımının şimal-şərq qanadında yerləşir.

## Həmçinin bax:
* Abdal (dağ)
* Ağsal dağı
* Quşqayası
* Bağırsaq dağı
* Elti dağı

## İstinadlar
Gənzəçay

**Gənzəçay** — Ordubad rayonu ərazisində çay. Arazın sol qolu.

## Haqqında
Zəngəzur silsiləsinin cənub-qərb yamaclarından (2700 m. hündürlükdən) başlanır. 620 m hündürlükdə, Ordubad şəhəri yaxınlığında Araza tökülür. Uzunluğu 17&nbsp;km, hövzəsinin sahəsi 45 kv. km-dir. Əsasən yeraltı sular və qar suları ilə qidalanır. Yaz-yay daşqınları və güclü sellər müşahidə olunur. Suvarmada istifadə olunur.     

## İstinadlar
Naxçıvan Texniki Peşə və Sürücülük Məktəbi

**Naxçıvan Texniki Peşə və Sürücülük Məktəbi** — Naxçıvan Muxtar Respublikası Təhsil Nazirliyinin tabeliyində fəaliyyət göstərmiş orta-ixtisas təhsili müəssisəsi.

## Tarixi
Məktəb 2010-cu ildə Naxçıvan Avtomobil Məktəbinin bazasında Naxçıvan Texniki Peşə və Sürücülük Məktəbi yaradılmışdır.

## Kompleksi
15 avqust 2012-ci ildə Naxçıvan şəhərində Texniki Peşə və Sürücülük Məktəb Kompleksinin açılışı olmuşdur. Açılış mərasimində Naxçıvan Muxtar Respublikası Ali Məclisinin sədri Vasif Talıbov iştirak etmişdir.

Məktəbdə dörd elektron lövhəli sinif, iki metodiki kabinə, iki avtotrenajor sinfi yaradılmışdır. Bütün sinif otaqları lazımi avadanlıqla təchiz edilmişdir. Yaradılan şərait məktəbdə təhsil alan müdavimlərin sürücülük və texniki peşələrə yiyələnmələrinə, yol hərəkəti qaydalarını dərindən mənimsəmələrinə imkan verir.

İki mərtəbədən ibarət olan binada 23 sinif otağı vardır. Sinif otaqlarında nəzəri dərslərin keçilməsi üçün yüksək şərait yaradılmış, məlumat stendləri, müxtəlif avtomobil və kənd təsərrüfatı texnikalarının hissələri qoyulmuşdur.

Biri yük, digəri isə minik maşını tipli avtotrenajorlar Azərbaycanda ilk dəfə olaraq Naxçıvan Texniki Peşə və Sürücülük Məktəbində tətbiq olunmuşdur.

Binanın ikinci mərtəbəsində metodiki kabinələr, kompüter otağı, tibbi hazırlıq, yol hərəkəti qaydaları və ümumi hərbi hazırlıq sinifləri, müəllimlər otağı, elektron lövhəli siniflər, təlimatçı otağı və arxiv vardır.

Kompüter otağında İnternetə çıxışı olan 18 kompüter qoyulmuşdur. Hərbi hazırlıq sinfində Azərbaycan Respublikasının Müdafiə Nazirliyinin hesabına təhsil alan müdavimlərə ilkin hərbi biliklər tədris olunur. Sinif otağında sıra, atəş və mühəndis hazırlığı qaydalarının əks olunduğu stendlər vardır. Tibbi hazırlıq otağında isə yol-nəqliyyat hadisələri zamanı ilkin tibbi yardımın göstərilməsi qaydaları öyrədilir.

## İstinadlar
Gərməçataqçay

**Gərməçataqçay** — Babək rayonu ərazisində çay. Cəhri çayının qolu.

## Haqqında
Uzunluğu 20&nbsp;km-dir. Hövzəsinin sahəs 66 kv. km-dir. Əsasən yağış və qrunt suları ilə qidalanır. 

## İstinadlar
Gəvikçay

**Gəvikçay** — Culfa rayonu ərazisində çay, Əlincəçayın sağ qoludur.

## Haqqında
Qavaxlı dağından başlanır. Əlincəçayın mənsəbindən 49&nbsp;km məsafədə ona tökülür. Uzunluğu 12&nbsp;km, hövzəsinin sahəsi isə 24 kv. km-dir. Əsasən qar və yağış suları ilə qidalanır. Yaz-yay daşqınları olur.  

## İstinadlar
Xəznədərəçay

**Xəznədərəçay** — Culfa rayonu ərazisində çay. Əlincəçayın sağ qolu.

## Haqqında
Mənsəbindən 48&nbsp;km məsafədə Əlincəçaya tökülür. Uzunluğu 10&nbsp;km, hövzəsinin sahəsi 30 kv. km-dir. Başlanğıcını Dibəklidağın yamacından götürür. Əsasən qrunt və qar, qismə də yağış suları ilə qidalanır. Əlincəçayın selli qollarından biridir.  

## İstinadlar
İsmayıl Əliyev (rektor)

**Əliyev İsmayıl İsrafil oğlu** () — pedaqogika elmləri doktoru, professor, "Naxçıvan" Universitetinin rektoru (1999–2019), Naxçıvan Muxtar Respublikası Ali Məclisinin deputatı.

## Həyatı
İsmayıl Əliyev 1950-ci ildə Babək rayonunun Təzəkənd kəndində anadan olmuşdur. 1957-ci ildə Naxçıvan şəhər 1 №-li orta məktəbin 1-ci sinfinə daxil olmuş, 1967-ci ildə həmin məktəbin 10-cu sinfini bitirmiş, 1968-ci ilin sentyabr ayınadək həmin məktəbdə laborant vəzifəsində işləmişdir. 1968-ci ildə Azərbaycan Dövlət Pedaqoji İnstitutu Naxçıvan Filialının dil-ədəbiyyat fakültəsinə daxil olmuş, 1972-ci ildə oranı fərqlənmə diplomu ilə bitirmişdir.

## Elmi-pedaqoji fəaliyyəti
1972–1973-cü illlərdə 32 №-li Texniki-peşə məktəbində Azərbaycan dili və ədəbiyyat müəllimi işləmişdir. 1973-cü ilin mart ayından Naxçıvan Dövlət Pedaqoji İnstitutu (indiki Naxçıvan Dövlət Universiteti) pedaqogika kafedrasında əvvəlcə pedaqoji təcrübə üzrə inspektor, sonradan assistent, müəllim, baş müəllim, dosent, kafedra müdiri, tarix-filologiya fakültə dekanının müavini vəzifəsində işləmişdir. 1988-ci ildə namizədlik, 2003-cü ildə doktorluq dissertasiyaları müdafiə etmişdir. 2002-ci ildə ABŞ Bioqrafiya İnstitutu tərəfindən ilin adamı seçilmişdir. 2005-ci ildən Naxçıvan Dövlət Universiteti pedaqogika və psixologiya kafedrasının professorudur. "Naxçıvan" Universitetinin ilk rektoru olmuşdur. Naxçıvan Muxtar Respublikası Ali Məclisinin deputatıdır.

Evlidir, dörd övladı var.

## Kitabları
* Azərbaycan etnopedaqogikası (magistr hazırlığı üçün dərs vəsaiti)
* İbtidai təhsilin pedaqogikası (mühazirələr xülasəsi)

## İstinadlar

## Xarici keçidlər
* "NAXÇIVAN" UNİVERSİTETİNİN REKTORU
İvanov adası

**İvanov adası** — Frans-İosif Torpağı arxipelaqı daxil olan ada. İnzibati cəhətdən Arxangelsk vilayətinin Primorski rayonu ərazisinə daxildir.

## Coğrafiyası
Arxipelaqın şimal-şərqində yerləşir. Rayner adasında yerləşən Bauerman burnundan 700 m aralıda yerləşir.

Uzunsov formaya malikdir. Uzunluğu 600 metrdir. Mərkəzi hissəsində qaya vardır. Buzdan tam azaddır.

## Tarixi
Ada rus qütb araşdırmaçısı İvan Markeloviçin şərəfinə adlandırılmışdır.

## Xəritə
* Xəritə
Dilavər Paşa

**Dilavər Paşa** () — II Osman dönəmində 17 sentyabr 1621 - 19 may 1622 tarixlərində ümumilikdə 8 ay 2 gün Osmanlı imperiyasının sədrəzəmi olmuş dövlət adamıdır.

## Həyatı
Xorvat əsilli olub, Əndərunda təhsil almışdır. Əvvəlcə sarayda, ardından Misirdə bir çox vəzifələrdə xidmət göstərdi. Daha sonra İstanbula çağırılaraq sarayda çeşnigirbaşı təyin olundu. 1610-cu ildə Krım xanı Səlamət Gəray vəfat etmiş, İstanbulda olan Canı bəy Gərayla birlikdə Krıma gedərək onun xan olmağında köməklik göstərdi. 1613-cü ildə çeşnigirbaşlığından Kipr bəylərbəyiliyinə gətirilən Dilavər Paşa, bir il sonra Cığalızadə Mahmud Paşanın yerinə vəzir rütbəsiylə Bağdad bəylərbəyi oldu. 1616-cı ildə baş tutan İrəvan səfərinə Diyarbəkir bəylərbəyi olaraq qatıldı və bölgədə 2 qala inşa etdirərək döyüş sursatlarını bölgəyə gətirtdi. Burada mükəmməl idarəçilik məharətilə yerini sabitləyən Dilavər Paşa II Osmanın taxta çıxışından sonra (1618) Rumeli bəylərbəyliyinə gətirildi. Bu vəzifədə ikən Kürəkən Xəlil Paşa ilə birlikdə Səfəvilər üzərinə səfərə çıxdı. 10 sentyabr 1618 tarixində baş verən Sınıq körpü döyüşündə Osmanlı ordusu məğlub olmuş, bu məğlubiyyətin ardından ikinci dəfə Diyarbəkir bəylərbəyiliyinə gətirildi. 26 sentyabr 1618 tarixində Səfəvilərlə bağlanan Sərab sülhünün ardından ikinci dəfə Bağdad bəylərbəyiliyinə gətirilsə də, çox keçmədən əvvəlki vəzifəsinə qaytarıldı. II Osmanın 1621-ci ildə baş tutan Lehistan səfərinə öz qoşunları ilə qatılan Dilavər Paşa səfər əsnasında 17 sentyabr 1621 tarixində sədrəzəmliyə gətirildi. Dilavər Paşa sədarətə gətirildikdən sonra edilən hər iki hücum cəhdi də uğursuz oldu. Ruslarla ittifaq quran lehistanlılarla sülh bağlamaq üçün padşahı razı salan Dilavər Paşa səfərdən döndükdən sonra gənc padşahın yenilikçi hərəkətlərinə qarşı çıxdı. Ancaq Gənc Osmanın Hicaza getmək istəyi və bunu hər kəsə bəyan etməsi, ordunu padşaha və onun ətrafındakı dövlət adamlarına qarşı ayaqlanmasına səbəb oldu. Üsyanın ilk günü olan 18 may 1622 tarixində padşahı həccə getməməyə razı salmaq üçün üsyançılar sədrəzəmin sarayına yürümüş, ancaq Dilavər Paşa razılıq üçün gələn üsyançıları silahla geri döndərdi. Məhz buna görə də ertəsi gün Sultan Əhməd məscidində üləma ilə müzakirələrə gedən üsyançılar sədrəzəm Dilavər Paşanın da edamını tələb etdi. II Osman üsyançıların istədiyi dövlət adamlarını öncə təslim etmədi. Ancaq üsyançıların taxtdan endirilən I Mustafanı yenidən taxta çıxarmaq istədiyini öyrənən Gənc Osman o günlərdə Mahmud Hüdayi Həzrətlərinə sığınan Dilavər Paşanı üsyançılara təslim etməyə məcbur oldu. Üsyançılar tərəfindən dərhal öldürüldükdən sonra cəsədi ayaqlar altına alınan Dilavər Paşa üsyanın ardından Üsküdarda yerləşən Miskinlər məzarlığına dəfn olundu.

## İstinadlar
Ohrili Hüseyn Paşa

**Ohrili Hüseyn Paşa** () —  II Osman dönəmində 9 mart 1621 – 17 sentyabr 1621 tarixlərində və 20 may 1622 tarixində bir günlük, ümumilikdə 6 ay 9 gün Osmanlı imperiyasının sədrəzəmi olmuş dövlət adamıdır.

## Həyatı
Hal-hazırda Makedoniya ərazisində yerləşən Ohri şəhərində alban əsilli bir ailədə dünyaya gəlmişdir. Bostancılar ocağında təhsil almış və bostancıbaşı olmuşdur. 1617-ci ildə baş tutan İrəvan səfərinə qatılmış və səfər əsnasında yeniçəri ağalığına yüksəldi. Ardından Rumeli bəylərbəyi və qübbə vəziri seçildi. 1621-ci ilin mart ayında vəfat edən sədrəzəm Əli Paşanın yerinə sədarətə gətirildi.

II Osmanın Lehistan səfərinə qatıldı və bu səfər əsnasında Qaraqaş Mehmed Paşaya kömək etməmiş və paşanın şəhid olmasına səbəb olmuşdur. Buna görə də vəzifədən alınaraq yerinə Dilavər Paşa sədarətə gətirilmişdir.

Sədarətdə ikən II Osmana yeniçəriləri təhrik etməməsi barədə Ohrili Hüseyn Paşanın verdiyi nəsihətlər nəticəsiz qaldı. 19 may 1622 tarixində başlanan üsyanın ilk günü üsyançılar tərəfindən edam olunan sədrəzəm Dilavər Paşanın yerinə sədarətə gətirildi. Yeni sədrəzəm və yeniçəri ağası Qara Əli ağa üsyançılarla razılığa gəlmək üçün Şahzadəbaşı məscidinə gəldilər. Bu əsnada II Osman Ağaqapısına sığındı. Ancaq üsyançılar sakitləşmirdi. 20 may tarixində bura hücum edən üsyançılar II Osmanı ələ keçirib təhqir edərək küçələri gəzdirməyə başladı. Bu əsnada qaçmağa çalışan Ohrili Hüseyn Paşa üsyançılar tərəfindən ələ keçirildi və oradaca qətlə yetirildi. Beləliklə, Ohrili Hüseyn Paşanın ikinci sədarəti yalnız bir gün davam etdi. Paşanın məzarı Beşiktaş səmtindəki Yəhya Əfəndi türbəsinə dəfn olundu.

## Mənbə
Rüfət Bağırov

**Rüfət Bağırov** () — azərbaycanlı şahmatçı, qrosmeyster (2002).

1999-cu ildə Batumidə Avropa çempionatında Azərbaycan milli komandasında çıxış edib.

200-cü ildə Azərbaycan milli komandasının bir hissəsi kimi, İstanbulda keçirilmiş 34-cü olimpiadada iştirak edib.

2010-cu ildə Rusiyanın Vladimir şəhərində keçirilən “Vladimir Open-2010” beynəlxalq şahmat turnirini 26-cı yerdə başa vurmuşdur.

2011- ci ildə Azərbaycan çempionatının qalibi olub 

2011-ci ildə Açıq Fərdi Avropa Çempionatında 238-ci yer tutub.

## Həmçinin bax
* Azərbaycan şahmatçılarının siyahısı

## İstinadlar
Kiril Pozdnyakov

**Kiril Pozdnyakov** (20 yanvar 1989) — Azərbaycanlı peşəkar velosiped yarışçısı. 2015-ci ilin noyabr ayında *Sinerji Bakı* klubu 2016-cı il mövsümündə Pozdnyakovun onlara qoşulacağını açıqlamışdır. Pozdnyakov peşəkar karyerasında debütünü 2013-cü ildə həmin klubun komandasında etmişdir. O, 2017-ci ildə Rusiya vətəndaşlığından imtina edərək Azərbaycan vətəndaşlığını qəbul etmişdir.

## Nəticələri
;2013 
:1-ci Ümumi Tor of Çayna
::1-ci Mərhələ 6
:3-cü Ümumi Tur de Tayvan
::1-ci Mərhələ 1
;2016
:1-ci Mərhələ 3 Sibiu Sayslinq Tur
;2017
:1-ci  Milli Yol Yarışı Çempionatı
:1-ci Ümumi Tur d'Azerbaycan
::1-ci Mərhələ 2
:3-cü Ümumi Tur du Marok
::1-ci Mərhələ 1

## İstinadlar

## Xarici keçidlər
*
*
Lalə Yusifova

**Lalə Yusifova**  16 oktyabr 1996-cı ildə Bakı şəhərində anadan olmuşdur. Azərbaycanın təqaüdçü  bədii gimnastıdır.

## Karyera
Yusifova 2009-cu ildə azyaşlılar üçün  Beynəlxalq yarışlarda iştirak edib.

2010-cu ildə Yeniyetmələr arasında Avropa çempionatında topla hərəkətlərdə gümüş medal  qazanıb və qısa müddətdə Minsk qrupunun Minskdə keçirilən 2011 Avropa Gənclər Çempionatında bürünc medal qazanıb.

2012 Bədii gimnastika üzrə Berlində keçirilən "Qran-pri" turnirində iki medal qazanıb. Gürz ilə hərəkətlərin finalında 27,4 xal toplayaraq ikinci, lent ilə kombinasiyanı finalda yerinə yetirəndən sonra isə fəxri kürsünün üçüncü pilləsinə qalxıb.

2013 Buxarestdə keçirilən Dünya kubokunda bürünc medal qazanıb. O, təsnifat mərhələsini aşaraq finalda halqa ilə hərəkətlərdə 3-cü olub. Digər finalda - topla o 7-ci, çoxnövçülükdə isə 8-ci yeri tutub.

2014-ün sentyabrın 3-də , hələ 18 yaşı tamam olmamış karyerasını bitirib.

## İstinadlar

## Xarici keçidlər
Lalə Yusifova
Bədii Gimnastika Nəticələri
Pərdis Fərcad-Azad

**Pərdis Fərcad-Azad** () — Azərbaycan Premyer Liqası təmsilçilərindən olan Zirə klubunda ikinci strayker kimi çıxış edən peşəkar Azərbaycanlı futbolçu.

## Karyerası
Fərcad-Azad futbolçu karyerasına *Herta 03 Zehlendorf* klubunda start vermişdir. 2007-ci ilin yay ayında *Karl Zeyss Jena* klubunun A gənclər millisinə transfer olmuşdur. İki il Karl Zeyss Jena klubunda çıxış etdikdən sonra Pərdis 7 iyul 2009-cu ildə *Plauen* klubu ilə bir illik müqavilə imzalamışdır.

28 yanvar 2015-ci ildə Fərcad-Azad Azərbaycan Premyer Liqası təmsilçilərindən olan Sumqayıt klubu ilə 18 aylıq müqavilə imzalamışdır. Dizindən zədə aldıqdan sonra Pərdis altı ay yaşıl meydanlardan uzaq qalmışdır.

23 iyul 2018-ci ildə Fərcad-Azad Azərbaycan Premyer Liqası təmsilçilərindən olan Zirə klubu ilə müqavilə imzalamışdır.

## Milli karyerası
Fərcad-Azad Azərbaycan milli futbol komandası ilə debütünü 22 mart 2013-cü ildə Lüksemburq millisinə qarşı oyunda etmişdir.

## Karyera statistikası

### Klub

## Şəxsi həyatı
Fərcad-Azadın valideynləri İran vətəndaşlarıdır.

## İstinadlar

## Xarici keçidlər
*
Elnur Cəfərov

**Elnur Mail oğlu Cəfərov** () — Azərbaycan Premyer Liqasında da çıxış etmiş peşəkar Azərbaycanlı futbolçu.

## Həyatı
Elnur Cəfərov 28 mart 1997-ci ildə Lənkəranda anadan olub.

## Karyerası

### Milli komanda
Elnur Cəfərov Azərbaycan milli futbol komandası ilə debütünü 13 oktaybr 2015-ci ildə İtaliya millisnə qarşı oyunda etmişdir.

## Karyera statistikası

### Milli komanda

*17 noyabr 2015-ci il məlumatlarına əsasən.*

## Uğurları

### Klub
;Xəzər-Lənkəran
* Azərbaycan Superkuboku (1): 2013

## İstinadlar

## Xarici keçidlər
* 
*
Elşən Məmmədov

**Elşən Məmmədov** () — Azərbaycan Birinci Diviziyası təmsilçilərindən olan Şərurspor klubunda hücumçu kimi çıxış edən peşəkar Azərbaycanlı futbolçu.

## Karyeras statistikası

## İstinadlar

## Xarici keçidlər
* Player`s interview 
* Player`s profile
Elmar Baxşiyev

**Elmar Baxşiyev** (3 avqust 1980-ci ildə Qusarda anadan olub) — Azərbaycanlı keçmiş peşəkar yarımmüdafiəçi. O, Azərbaycan milli futbol komandası ilə 30 oyunda iştirak etmişdir.

## Karyerası
19 yanvar 2012-ci ildə Baxşiyev Qəbələ klubu ilə bir illik müqavilə imzalamışdır. 25 mart 2014-cü ildə Baxşiyev 2013-14 mövsümünün sonunda karyerasına bitirəcəyini açıqlamışdır.

23 dekabr 2025-ci ildə "Araz-Naxçıvan" baş məşqçisi Elmar Baxşıyevi istefaya göndərib.

## Karyera statistikası

### Klub

### Milli komanda

*9 İyun 2009-cu il məlumatlarına əsasən.*

## Karyera uğurları

### Klub
;Xəzər-Lənkəran
***[[Azərbaycan Kuboku]]**: 2007–08

;Neftçi Bakı
***[[Azərbaycan Premyer Liqası]]**: 2010–11

## İstinadlar

## Xarici keçidlər
* 
*
Vurğun Hüseynov

**Vurğun Tofiq oğlu Hüseynov** () — azərbaycanlı peşəkar futbolçu.

## Karyerası
2013-cü ilin yayında Hüseynov Qəbələ klubunu tərk edərək Sumqayıt klubu ilə müqavilə imzalamışdır.

Hüseynov 19 iyun 2023-cü ildə Azərbaycan Premyer Liqasında çıxış edən "Kəpəz" ilə bir illik müqavilə imzalayıb. 2024-cü ilin iyulunda klub onunla başqa bir bir illik müqavilə daha imzalayıb. 2024-cü ilin 13 sentyabrında qarşılıqlı razılıq əsasında Hüseynovun "Kəpəz" ilə müqaviləsinə xitam verilib və o, klubu tərk edib. Hüseynov kubdan ayrıldıqdan sonra futbolçu olaraq karyerasını bitirib. Onun bundan sonra "Sumqayıt"da məşqçi kimi çalışacağı bildirilib.

## Karyera statistikası

## İstinadlar

## Xarici keçidlər
*
Alim Qurbanov

**Alim Qurbanov** (5 dekabr 1977-ci ildə Bakıda anadan olub) — Azərbaycan Premyer Liqası təmsilçilərindən olan Xəzər-Lənkəran klubunda yarımmüdafiəçi kimi çıxış etmiş peşəkar Azərbaycanlı futbolçu.

## Milli komanda statistikası

### Milli komanda qolları

## İstinadlar

## Xarici keçidlər
* 
* Player profile
Elşən Rzazadə

**Elşən Rəşad oğlu Rzazadə** () — yarımmüdafiəçi kimi çıxış etmiş keçmiş peşəkar Azərbaycanlı futbolçu.

## Karyerası

### Klub
Elşən Rzazadə karyerasına Xəzər-Lənkəran klubunda başlayıb. O, 2014-2015 və 2015-2016 mövsümünü bu klubda oynayıb və ümumilikdə 31 oyunda iştirak edib. Klubun heyətində bir dəfə, Azərbaycan Premyer Liqasının 2015-2016 sezonunda Sumqayıt və Xəzər-Lənkəranın qarşılaşdığı matçda qol müəllifi olub və onun bu qolu hesabı bərabərləşdirib (1:1). Xəzər-Lənkəran 2016-cı ildə onu transferə çıxarıb.

30 yanvar 2016-cı ildə Rzazadə Neftçi Bakı klubu ilə müqavilə imzalamışdır. O,  həmin il aldığı zədə səbəbi ilə əsas heyətə daxil olmaqda çətinlik çəkib və bir müddət sonra qarşılıqlı razılıq ilə klubdan ayrılıb. Klubdan ayrıldıqdan sonra bir müddət Mil-Muğan klubunun tərkibində Azərbaycan Kubokunda oynayıb, daha sonra isə Azərbaycan Birinci Liqasının Şüvəlan klubunun heyətində yer alıb.

2018-ci ildən sonra Türkiyə Həvəskar Liqasının "Çilimli Bələdiyyəspor" klubunda oynayıb.

Karyerasının bitirmiş futbolçunun 2024-cü ildə Londonda dönər  satması ilə bağlı video yayılıb.

### Milli komanda
Rzazdə 2015-ci ildə Azərbaycan milli futbol komandasına dəvət alıb. O, Azərbaycan milli futbol komandası ilə debütünü 17 noyabr 2015-ci ildə Moldova millisinə qarşı oyunda etmişdir.

## Karyera statistikası

### Milli komanda

*17 Noyabr 2015-ci il məlumatlarına əsasən.*

## İstinadlar
Vətən Hüseynli

**Vətən Hüseynli** () — Azərbaycanı təmsil edən boksçu.

## Karyerası
Vətən Hüseynli 2012-ci ilin aprelində Trabzon şəhərində baş tutan Avropa Olimpiya Təsnifat Turnirinin gümüş medalına sahib oldu. Bununla da Vətən Hüseynli 2012-ci ilin avqustunda Azərbaycanı London şəhərində (Birləşmiş Krallıq) baş tutan XXX Yay Olimpiya Oyunlarında təmsil etdi. Vətən Hüseynli olimpiadanın təsnifat mərhələsində Venesuela nümayəndəsi Karlos Gongora ilə üz-üzə gəldi. İyulun 30-da baş tutan həmin görüşdə Vətən Hüseynli rəqibinə 8:10 hesabı ilə məğlub oldu və olimpiada da mübarizəsini başa vurdu.

## Nəticələri

## İstinadlar
Pelle Klement

**Pelle Klement** () — Erediviziya təmsilçilərindən olan Zvolle klubunda hücumçu kimi çıxış edən peşəkar Niderland futbolçusu.

## Həyatı
19 may 1996-cı ildə anadan olub.

## Klub karyerası
Klement Ayaks akademiyası proqramı vasitəsilə inkişaf etmişdir. O, Eerste Diviziyada debütünü Yonq Ayaks klubu ilə 8 may 2015-ci ildə *Venlo* klubuna qarşı oyunda etmişdir. O, 90 dəqiqə meydanda mübarizə aparmışdır. Klement əsas komanda ilə Erediviziyada debütünü 2016-cı ilin noyabr ayında *N. E. C* klubuna qarşı oyunda etmişdir.

28 iyun 2017-ci ildə Klement Ayaks klubundan ayrılaraq, Çempionşip təmsilçilərindən olan *Ridinq* klubu ilə üç illik müqavilə imzalamışdır.

3 yanvar 2019-cu ildə Klement 2018–19 mövsümünün sonuna kimi Erediviziya təmsilçilərindən olan Zvolle klubu ilə müqavilə imzalamışdır.

## Karyera statistikası

### Klub

## İstinadlar
Soltan Migitinov

**Soltan Migitinov** () — Azərbaycanı təmsil edən boksçu.

## Karyerası
Soltan Migitinov WSB nəticələrinə əsasən olimpiya lisenziyasına sahib oldu və 2012-ci ilin avqustunda Azərbaycanı London şəhərində (Birləşmiş Krallıq) baş tutan XXX Yay Olimpiya Oyunlarında təmsil etdi. 75 Kq. turnirində çıxış edən Soltan Migitinov iyulun 28-də olimpiadanın təsnifat mərhələsində Misir nümayədəsi Məhəmməd Hilal ilə üz-üzə gəldi. Həmin görüşdə Soltan Migitinov rəqibi üzərində 20:12 hesabı ilə qələbə qazandı və olimpiadanın 1/8 final mərhələsinə adladı. Bu mərhələdə onun rəqibi son Dünya Çempionatının bürünc medalçısı Braziliya nümayədəsi Esiva Falcao oldu. Avqustun 2-də baş tutan həmin görüşdə Soltan Migitinov rəqibinə 11:24 hesabı ilə məğlub oldu və olimpiada da mübarizəsini başa vurdu.

2013-cü ildə isə Soltan Migitinov Qazaxıstanın Almatı şəhərində baş tutan Dünya Çempionatında mübarizə apardı. Soltan Migitinov turnirin 1/16 final mərhələsində Yamayka nümayəndəsi Conatan Hanson üzərində qələbə qazansa da, növbəti mərhələdə Qazaxıstan nümayəndəsi Canibəy Alimxanuluya məğlub oldu və Dünya Çempionatında mübarizəsini başa vurdu.

## Nəticələri

## İstinadlar
Xəzər İbrahim

**Xəzər Zafir oğlu İbrahim** () — Azərbaycan Respublikasının Amerika Birləşmiş Ştatlarındakı Fövqəladə və səlahiyyətli səfiri, Azərbaycan Respublikasının Türkiyə Respublikasındakı sabiq Fövqəladə və səlahiyyətli səfiri.

## Həyatı
30 may 1978-ci ildə anadan olmuşdur. Əslən Lənkəran rayonu Kənarmeşə kəndindəndir. Evlidir, bir oğlu və üç qızı var. Xəzər İbrahim Bakı Dövlət Universitetində təhsil almışdır. O, həmçinin Vaşinqtonda yerləşən Corctaun Universitetində beynəlxalq münasibətlər və təhlükəsizlik araşdırmaları fakültələrini bitirmişdir.

## Karyerası
2007–2009-cu illərdə Azərbaycan Xarici İşlər Nazirliyində mətbuat katibi, 2009–2011-ci illərdə Azərbaycan Respublikasının Amerika Birləşmiş Ştatlarında səfirliyinin müşaviri vəzifələrində çalışmışdır. 2011–2017-ci illərdə Azərbaycan Respublikasının NATO yanında Nümayəndəliyin başçısı vəzifəsində işləmişdir. 26 iyul 2021 tarixində Azərbaycanın Türkiyədəki fövqəladə və səlahiyyətli səfiri vəzifəsindən geri çağrılmışdır.

26 iyul 2021 tarixində Azərbaycan Respublikasının Amerika Birləşmiş Ştatlarındakı fövqəladə və səlahiyyətli səfiri təyin edilmişdir.

## İstinadlar
Olvin Toffler

**Olvin Toffler** (; ) — Amerikalı Futuroloq, yazıçı, jurnalist və sosioloq.

## Həyatı
Olvin Toffler 3 oktyabr 1928-ci ildə ABŞ, Nyu Yorkda anadan olmuşdur.

## Fəaliyyəti
Görkəmli ABŞ yazıçısı, sosioloq və futuroloq, informasiya cəmiyyəti konsepsiyasının müəlliflərindən biri olan Olvin Toffler rəqəmsal inqilab, informasiya inqilabı və texnoloji çevriliş haqqında əsərlərin müəllifidir. Məşhur "Fortune" jurnalının redaktoru olmuş Toffler ilk kitabını texnologiyaların inkişafına və onların cəmiyyətə təsirinə həsr etmişdir. Hal-hazırda o, Strateji Araşdırmalar üzrə Beynəlxalq İnstitutun və Elmin İnkişafı üzrə Amerika Asossiasiyasının üzvü, ədəbiyyat, hüquq, menecment və təbiət elmləri fəxri doktorudur.

## Ədəbiyyat
* Əliquliyev R.M., Salmanova P.M. İnformasiya cəmiyyəti: maraqlı xronoloji faktlar. Bakı: "İnformasiya Texnologiyaları" nəşriyyatı, 2013, 169 səh.

## İstinadlar
Piter Naur

**Piter Naur** (; ) — danimarkalı alim, kompüter elminin pionerləri

## Həyatı
25 oktyabr 1928-ci ildə Piter Naur Danimarkada anadan olmuşdur.

## Fəaliyyəti
Danimarkalı alim, kompüter elminin pionerlərindən biri olan Piter Naur 2005-ci ildə Naur, ilk struktur proqramlaşdırma dili olan Algol-60 dilini yaratdığına görə, proqramlaşdırma dillərinin, həmçinin kompilyatorların layihələndirilməsinə və kompüter proqramlaşdırması sənəti və texnikasına verdiyi töhfələrə görə Türinq mükafatına layiq görülmüşdür.

## Mükafatları
Kompüter Pioneer mükafatı (1986)
Turing mükafatı (2005)

## Ədəbiyyat
* Əliquliyev R. M., Salmanova P. M. İnformasiya cəmiyyəti: maraqlı xronoloji faktlar. Bakı: "İnformasiya Texnologiyaları" nəşriyyatı, 2013, 169 səh.

## İstinadlar
Tale (film, 2001)

**Tale** 2001-ci ildə çəkilən bir türk filmi. Filmin rejissoruluğu Zəki Dəmirkubuz tərəfindən edilib.

## Mövzusu
Yad romanının tamamilə eyni sayılmayan bir uyğunlaşmasıdır və Musa xarakteri Merso () xarakterinə bənzəyir.

Gömrük məmuru Musa bir-birinin əksi iki hadisə arasında fərq görməyən biridir. Anasının ölümünə reaksiya verməyən Musa iki uşaq və bir ananı öldürməkdə günahkar bilinməsinə də səs çıxartmır...

## Rollarda
*  Sərdar Orçin
*  Zeynəb Tokuş
*  Əngin Günaydın
*  Dəmir Qaraxan

## İstinadlar

## Həmçinin bax
* Yad (roman)
* Alber Kamü
Zəyəm mahalı

**Zəyəm mahalı** — Qarabağ bəylərbəyliyinin doqquz mahalından biri (indiki Şəmkir rayonunun Zəyəm qəsəbəsi). 

Zəyəm mahalı və ondan qərbdəki ərazi hələ Şah İsmayıl Xətai dövründən Şəmşəddil tayfasının (Zülqədər tayfasının bir qolu) irsi vilayəti idi.

XVI-XVII əsrlərə aid körpü (Zəyəm çayı üzərində) dövrümüzə gəlib çıxmışdır.

## Xarici keçidlər

* "Təzkirət-əl-mülk" əsəri
* http://www.nkpi.az/?page=addread&id=732
Səyahət

**Səyahət** — adam və ya obyektlərin (təyyarə, gəmi, qatar, və s.) uzaq yerlər arasında reallaşdırdığı hərəkətdir. Əyləncə, turizm və tətilin yanında dini, mədəni və öyrədici məqsədli səfərlər də edilə bilər. Səfər — yerli, regional, milli və ya beynəlxalq miqyasda da baş verə bilər.

## İstinadlar
Qaraağac mahalı

**Qaraağac mahalı** — Qarabağ bəylərbəyliyinin doqquz mahalından biri. Hazırkı Ağdam və Ağcabədi bölgələrinin ərazisində mövcud olub.

## Xarici keçidlər
* "Təzkirət-əl-mülk" əsəri
* http://www.nkpi.az/?page=addread&id=732

## Həmçinin bax

Qaraağac nahiyəsi
Axıstabad mahalı

**Axıstabad mahalı** — Qarabağ bəylərbəyliyinin doqquz mahalından biri.  Hazırkı Ağstafa rayonu ərazisində yerləşib.

İlk Osmanlı hakimiyyəti dövründə (1593-1606) Axıstabad sancağı yaranmışdır.

## Xarici keçidlər

* Mirza Səmia. Təzkirətul-muluk (be kuşeş-e dr. S.M.Dəbirseyaqi). Tehran, 1368, s.76-78; Sazman-e edari-ye hokumət-e Səfəvi ya təliqat-e Minorski bər “Təzkirətul-muluk” (tərcome-ye Məsud Rəcəbniya). Tehran, 1368, s.179,181.
* http://anl.az/el/q/qarabag_5/q-33.htm
Ruslan Poladov

**Ruslan Poladov** () — Azərbaycan Premyer Liqası təmsilçilərindən olan da müdafiəçi kimi çıxış edən peşəkar Azərbaycanlı futbolçu.

## Karyerası

### Klub
2014-cü ilin may ayında Poladov Sumqayıt klubu ilə bir illik müqavilə imzalamışdır. Poladovun müqavilə müddəti başa çatdıqdan sonra 23 mayda Zirə klubu Ruslanı transfer etmişdir.

## Milli komanda
Poladov Azərbaycan milli futbol komandası ilə debütünü 12 oktyabr 2005-ci ildə 2006 FİFA Dünya Kubokunun təsnifat mərhələsi görüşündə Uels millisinə qarşı oyunda etmişdir. O, 88-ci dəqiqədə Emin İmaməliyevi əvəz etmiş və komandası 2-0 hesabı ilə məğlub olmuşdur.

## Career statistics

## İstinadlar
Namiq Həsənov (futbolçu)

**Namiq Həsənov** (23 oktyabr 1979-cu ildə Azərbaycanda anadan olub) — Azərbaycan milli futbol komandasında dayaq yarimmüdafiəçi kimi çıxış edən peşəkar Azərbaycanlı futbolçu.

## Xarici keçidlər
* Namiq Həsənli haqqında məlumatlar
* Namiq Həsənli haqqında məlumatlar

## Milli komanda statistikası

## Xarici keçidlər
*
Markos Ferreyra Xavyer

**Markos Ferreyra Xavyer** (18 fevral 1982-ci ildə Rio-de-Janeyroda anadan olub) — Azərbaycan Premyer Liqası təmsilçilərindən olan Karvan klubunda yarımmüdafiəçi kimi çıxış edən peşəkar Braziliya əsilli Azərbaycanlı futbolçu.

## Karyerası
2005-ci ilin yay ayında Markos *Korintians Alaqoano* klubundan Karvan klubuna transfer olmuşdur. 2007-ci il qış ayında Markos Neftçi Bakı klubuna mövsümün sonuna qədər icarəyə verilmişdir.

## Milli karyerası
2007-ci ildə Markos Azərbaycan vətəndaşlığını qəbul etmişdir. O, Azərbaycan milli futbol komandası ilə debütünü 7 mart 2007-ci ildə Alma TV Kubokunda Özbəkistan millisinə qarşı oyunda etmiş və komandası 1-0 hesabı ilə qalib gəlmişdir. O, milli ilə sonuncu oyununa dörd gün sonra Alma TV Kuboku görüşündə Qırğızıstan millisinə qarşı oyunda çıxmışdır.

## Karyera statistikası

## İstinadlar

## Xarici keçidlər
* Markos Ferreyra: “Azərbaycan çayı üçün darıxıram” – MÜSAHİBƏ - FOTO
Axıstabad sancağı

**Axıstabad sancağı** — Liva-i Axıstabad (Axıstabad livası) Osmanlı İmperiyasının Gəncə-Qarabağ əyalətində inzibati–ərazi vahidi. İnzibati mərkəzi Ağstafa idi.

Axıstabad (başqa adı Böyükçay), Quzey, Gü-ney, Dağlıq İncə və İncə nahiyələrinə bölünürdü.

## Mənbə

* Gence- Karabağ Eyaletinin İkmal Defteri - İstanbul, Başbakanlık Osmanlı Arşivi, Tahrir Defterleri, 699.

## Həmçinin bax

* Ağstafa

## İstinadlar
Bərdə sancağı

**Bərdə sancağı** — Liva-i Bərdə (Bərdə livası)Osmanlı İmperiyasının Gəncə-Qarabağ əyalətində inzibati–ərazi vahidi. İnzibati mərkəzi Bərdə idi.

Bərdə nahiyəsi, Sir nahiyəsi, Pətəklik nahiyəsi, İncərud nahiyəsiləri və ulusati-Iyirmidörd ölkəsi

## Mənbə

«Gəncə-Qarabağ əyalətinin müfəssəl dəftəri»

## Həmçinin bax

* Çuləndər

## İstinadlar
Qazax livası

**Qazax sancağı** — Osmanlı İmperiyasının Tiflis əyalətində inzibati–ərazi vahidi. İnzibati mərkəzi Qazax şəhəri idi.
Qazax livasının adı Kasax (əsli Qazax) çayının adındandır.
Osmanlılar Qazax sancağını  4 nahiyyəyə bölünmüşdür. Bunlar Axtata (Ağstafa), İncə, Türk və Cuvar nahiyyələri idi.

## Mənbə

## Həmçinin bax

* Qazax sultanlığı
* Axıstabad mahalı

## İstinadlar
Çavundur livası

**Çavundur sancağı** — Liva-i Çuləndər (Çuləndər livası)Osmanlı İmperiyasının Gəncə-Qarabağ əyalətində inzibati–ərazi vahidi. İnzibati mərkəzi Məlikli kəndi

1728 ci ildə mövcud olmuş Çuləndər sancağını nahiyyəyələri göstərilmir/ Daha doğrusu Çavundur livası bir nahiyədən Çavundur nahiyəsi ibarət idi.

Oğuzların 24 boyundan olan Cavuldur/Çavundur boyu adı ilə bağlıdır.

## Mənbə

«Gəncə-Qarabağ əyalətinin müfəssəl dəftəri»

## Həmçinin bax

* Çulundur mahalı

## İstinadlar
Ədəhim Niftəliyev

**Ədəhim Niftəliyev** (7 sentyabr 1976-cı ildə Azərbaycanda,Mingəçevir şəhərində anadan olub) — Azərbaycan milli futbol komandasında müdafiəçi kimi çıxış edən keçmiş peşəkar Azərbaycanlı futbolçu. Niftəliyev bir müddət İran təmsilçilərindən olan *Mes Kerman* klubunda çıxış etmişdir.

## Karyera statistikası

## Milli komanda statistikası

## İstinadlar

## Xarici keçidlər
*
Rəşad Kərimov

**Rəşad Kərimov** () — Azərbaycan Premyer Liqası təmsilçilərindən olan Sumqayıt klubunda yarımmüdafiəçi kimi çıxış edən peşəkar Azərbaycanlı futbolçu.

Kərimov 2006–07 Azərbaycan Kuboku mövsümündə Xəzər-Lənkəran klubu ilə MKT Araz klubuna qarşı oyunda 90-cı dəqiqədə qələbə qolunun müəllifi olmuşdur.

## Karyera statistikası

## Uğurları
; İnter Bakı
* **[[Azərbaycan Premyer Liqası]]**
** *Çempion* (1): 2006–07
* **[[Azərbaycan Kuboku]]**
** *Çempion* (2): 2006–07, 2007–08

## İstinadlar

## Xarici keçidlər
* Player profile
Sportinq Lissabon muzeyi

**Sportinq Lissabon muzeyi** — Portuqaliyanın tanınmış futbol komandası olan "Sportinq Lissabon" klubunun titullarını və tarixini özündə əks etdirən bir idman muzeyidir. Muzeyin açılışı 2014-cü ilin 31 avqust tarixində klubun prezidenti Antonio Dias da Kunya tərəfindən gerçəkləşdirildi. Muzey klubun ev oyunlarını keçirdiyi Joze Alvalade stadionunun birinci mərtəbəsində yerləşir. Muzeydə bir neçə mövzudan ibarət olmaqla 8 otaq fəaliyyət göstərməkdədir ki, burada Sportinq trofey adlı otaqda klubun Avropamiqyaslı turnirlərdə qazandığı 22 kubok nümayiş olunur. Ümumilikdə burada təxminən 5000 ədəd mükafat və 2000 ədəd tarixi şəkil ziyarətçilərə nümayiş etdirilir.
 Yeganə klubdur ki, ikinci muzeyi fəaliyyət göstərir və bu Leyriya şəhərində yerləşir. Burada yalnız klubun futbol komandasının qazandığı mükafatlar deyil həmçinin 32 idman növü üzrə fəaliyyət göstərən komandaların qazandıqları mükafatlarda ziyarətçilərə nümayiş etdirilir.

Muzeyə gələn qonaqlar həmçinin stadion turuna çıxa bilərlər. Həmçinin muzeydə klubun formasını geyinmiş Jose Travassos, Alberto Akosta, Luiş Fiqu və Kriştianu Ronaldo kimi futbolçuların orijinal formaları sərgilənir.

Əsas muzeyə gələn ziyarətçilər burada həmçinin 1902-ci ildə Belas klubunun qazandığı medalı görə bilər ki, onunda üzərində Sportinq klubunun orijinal loqosu təsvir olunub. Həmçinin Xoakin Aqostinyonun istifadə etdiyi velisoped, Karlos Lopezin Los-Anceles 1984 Yay Olimpiya Oyunlarında geyindiyi köynək, Antonio Livramentonun istifadə etdiyi hokkey taxtası, və 1964-cü ildə "Mançester Yunayted" üzərində qazanılmış 5–0 hesablı matçda istifade edilmiş top muzeydə sərgilənir.

## İstinadlar
Talış nahiyəsi

**Talış nahiyəsi** — Gəncə-Qarabağ əyalətinin bölgələrindən biri. Osmanlı inzibati vahidlərindən biri (1727-ci il)

## Tarixi
Talış nahiyəsi 12 kənddən ibarət olmuşdur.

## Kəndləri
* Talış
* Buzluq 
* Erkeç
* Nnurus

## İstinadlar

## Mənbə
* "Gəncə-Qarabağ əyalətinin müfəssəl dəftəri"

## Həmçinin bax
İsmayıl Əliyev

* İsmayıl Əliyev (kimyaçı)
* İsmayıl Əliyev (rektor)
* İsmayıl Əliyev (jurnalist)
## Həmçinin bax
* İsmayıl
* Əliyev
Bayram Paşa

**Ladikli Bayram Paşa** () — IV Murad dönəmində 2 fevral 1637 - 26 avqust 1638 tarixlərində ümumilikdə 1 il 6 ay 24 gün Osmanlı imperiyasının sədrəzəmi olmuş dövlət adamıdır. Eyni zamanda İstanbulun Bayrampaşa səmti də məhz Bayram Paşanın adı ilə bağlıdır. Sədrəzəmliyi dövründə haqqında həcv yazan Nefinin edamında günahlandırılır.

## Həyatı
Əslən Samsunun Ladik bölgəsindən olan Qurd ağanın oğlu olaraq İstanbulda dünyaya gəlmişdir. Yeniçəri ocağına alınaraq burada yetişdirildi və 1622-ci ildə durnaçıbaşı, 1623-cü ildə zağarçıbaşı oldu və Rumelidə Yeniçəri ocağı üçün uşaq dəvşirməklə vəzifələndirildi. Ardından həmin il yeniçəri kəndxudası və yeniçəri ağalığına gətirildi. Yeniçəri kəndxudası ikən I Əhmədin qızı Xanzadə Sultanla evləndi. Ancaq Yeniçəri ocağında yaranan qarışıqlıq səbəbilə bu vəzifəsindən azad edildi və qübbə vəzirliyinə gətirildi. 1625-ci ildə Misir hakimliyinə yüksəldi və 3 ildən sonra yenidən qübbə vəziri olaraq paytaxta geri çağırıldı. Sədrəzəm Xosrov Paşa ilə münasibətləri pis olsa da, IV Muradın təkidilə vəzifəsinə davam etdi. 1633-cü ildə Rumeli bəylərbəyi oldu və bu əsnada genişmiqyaslı torpaq islahatları apardı. 1635-ci ildə baş tutan İrəvan səfərinə sədarət naibi olaraq qatıldı. Bu vəzifədə ikən İstanbulun şəhər divarlarını təmir etdirmiş, ardından 2 fevral 1637 tarixində Mehmed Paşanın yerinə sədrəzəm təyin olunmuşdur.

Bayram Paşa sədrəzəm olduqdan sonra sərdar-ı əkrəm təyin olundu və Səfəvilər cəbhəsinə göndərildi. Hələ paytaxtdan ayrılmadan Diyarbəkirdə olan Osmanlı ordusunun Sivasda toplanmasını əmr etdi. Daha sonra özü də Bolu, Amasiya, Niğdə, Tokat və Konyanı dolaşaraq Sivasa çatdı və buradan orduyla birlikdə Antepə keçdi. O qış ordu Amasiyada qışladı. Bundan istifadə edən Bayram Paşa bölgədəki Cəlali üsyançılarından birini ələ keçirərək edam etdirdi. Amasiyadakı su sıxıntısı səbəbilə öz xəzinəsindən ayırdığı 20.000 qızıl sikkə ilə şəhərə su çəkdirdi.

Bayram Paşa Bağdad səfərinə çıxan IV Muradın ordusuna 28 may 1638 tarixində Konyada qatıldı. Padşahla birlikdə Hələbdən Bağdada hərəkət edən Bayram Paşa Urfa yaxınlığında anidən vəfat etdi.

IV Muradın ən sevimli paşalarından biri olan Bayram Paşanın vəfatı sultana ağır zərbə oldu. Cənazəsi paytaxta göndərildi və bu gün Hasəki səmtində yerləşən türbəsinə dəfn olundu. Bundan başqa öz adını daşıyan, məktəb, mədrəsə və təkkədən ibarət külliyəsi də mövcuddur. Kayseridə məscid, Adana yaxınlığında karvansarayla məscid inşa etdirmişdir.

## Mənbə
Gülüstan nahiyəsi

**Gülüstan nahiyəsi** — Gəncə-Qarabağ əyalətinin bölgələrindən biri. Osmanlı inzibati vahidlərindən biri

## Tarixi

Gülüstan nahiyəsi 8 kəndən ibarət idi.

## Kəndləri

* Qaraçinar
* Ağcakendi Oğul indiki  (Yuxarı Ağcakənd)
* Ağcakende Balıca indiki  (Aşağı Ağcakənd)

## İstinadlar

«Gəncə-Qarabağ əyalətinin müfəssəl dəftəri»
* http://acikerisim.selcuk.edu.tr:8080/xmlui/bitstream/handle/123456789/919/354812.pdf?sequence=1 
## Həmçinin bax

## Xarici keçidlər
Arazbar livası

**Arasbar sancağı** və ya Arasbar livası — 1727 ci ildə Osmanlı İmperiyasının Gəncə-Qarabağ əyalətində inzibati–ərazi vahidi.  İnzibati mərkəzi Arazbar idi.

Arazbar sancağı iki nahiyəyə bölünürdü. Arazbar nahiyəsi və Həkəri nahiyəsi
## Mənbə

## Həmçinin bax

* Arazbar nahiyəsi

## İstinadlar
Namiq Həsənov

* Namiq Həsənov (siyasətçi) — Naxçıvan MR Ali Məclisinin sabiq sədri.
* Namiq Həsənov (futbolçu) — Azərbaycanlı futbolçu.

## Həmçinin bax
* Namiq
* Həsənov
Çavlı ət-Toğrul

**Çavlı ət-Toğrul** (?-1146) — Azərbaycan atabəyi.

## Həyatı
Atabəy Qara Sunqur hicri 535-ci ildə (1140/41) həyatını nöqtələdi. Ölümündən bir neçə gün əvvəl Sultan II Toğrulun məmlüklərindən Çavlı ət-Toğrulu öz yerinə Aran və Azərbaycanın hakimi təyin etmişdir

Qara Sunqurun ölümünü xəbər alan Məsud, əmir Çavlıya fəxri libaslar və ünvanlar göndərərək onunla münasibətini yaxşılaşdırmaq istədi. Sultan, Çavlını Azərbaycan və Aranın hakimi təyin etdi. Çavlı, sultanın təklifini qəbul edib, Gəncədə qiyam qaldırmış Qutluqu ortadan qaldırıb bu ölkədəki üsyançı qüvvələri darmadağın etdi. O, Tovuz ətrafında üsyançıların ordusunu məğlub etdi. Çavlı 1146-cı ilə qədər Aran və Azərbaycanın Səlcuqlu əmiri olaraq mövqeyini qorudu.

Bu vaxt Sultan Məsud əleyhində Rey hakimi Abbas ilə Fars və Xuzistan hakimi
Boz Apa başçılığında yeni bir qiyam ortaya çıxdı. Onlar Çavlıya bir məktub yazıb
onunla dostluq qurmaq istədilər, ancaq Çavlı sultanın tərəfində yer aldı. Sultan
Məsud ilə vəziri Xass Bəy ibn Bələncərinin ona qarşı sui-qəsd planı ortaya çıxınca
Çavlı da qiyam edən əmirlərin tərəfinə keçdi. Sultanın hacibi Fəxrəddin Toğan Yürək də onlara qoşuldu

Əmir Çavlı əmrindəki ordu ilə Boz Apanın gəlməsini
gözlərkən Həmədan yaxınlarında cümadələvvəl 541-ci ildə (oktyabr-noyabr 1146)
vərəm xəstəliyindən öldü. Azərbaycan və Xalxalı iqta olaraq əlinə keçirən
Fəxrəddin Toğan Yürək, Çavlının ordusuna sahib oldu və Azərbaycan ilə Aranın
hakimiyyətini ələ aldı. Daha sonra Abbas ilə Boz Apanı da özünə tabe edib Sultan
Məsudu öz nəzarəti altında tutdu. Ancaq qıpçaqların hücumunu fürsət bilən Sultan
Məsud və vəziri Xass Bəy, Toğan Yürəkin ordusunun Şamxorda olduğundan
istifadə edib onu aprel 1147-ci ildə Gəncədə öldürdülər. Qısa müddət sonra Rey
hakimi Abbas da ortadan qaldırıldı. Fəxrəddin Toğan Yürəkin ölümü ilə
Azərbaycan hakimiyyəti Xass Bəy Bələncərinin əlinə keçdi

## İstinadlar

## Həmçinin bax
Pol Deyvis

**Pol Çarlz Vilyam Deyvis** (; ) — məşhur ingilis fiziki, yazıçısı və reproduktant. Hazırda Arizona Dövlət Universiteti nəzdində fəaliyyət göstərən *BEYOND* proqramının direktorudur. Eyni zamanda Kaliforniyadakı "Çapman Universiteti" Kvant Mexanizmi Tədqiqatları Mərkəzində elmi fəaliyyət göstərir. Kosmologiya, kvant nöqtəsi və astrobiologiya elmləri sahəsində tədqiqatlar aparır.

## İstinadlar

## Xarici keçidlər
*
Aleksis Kopello

**Aleksis Kopello** (d. 12 avqust 1985; Santiaqo de Kuba, Kuba) — Kuba əsilli Azərbaycanlı yüngül atlet. Aleksis Kopello, Azərbaycanı 2017-ci ildə baş tutan IV İslam Həmrəyliyi Oyunlarında təmsil edib və gümüş medal qazanıb.

O, həm də 2008 və 2012-ci illərdə baş tutan Olimpiya Oyunlarında, Kubanı təmsil edib.

## Karyerası
Aleksis Kopello 2017-ci ildə Azərbaycan bayrağı altında IV İslam Həmrəyliyi Oyunlarına qatıldı. Üçtəkanla tullanma yarışlarının final mərhələsində o, 16.90 metr nəticə ilə 2-ci yeri tutdu və IV İslam Həmrəyliyi Oyunlarının gümüş medalına sahib oldu.

## İstinadlar
Çarlz Sanders

**Çarlz Sanders Piers** (; ) — amerikan praqmatik filosof. Praqmatizm və Utilitarizm fəlsəfi cərəyanlarının ana xətlərini müəyyənləşdirmişdir. Humanitar və dəqiq elmlərlə əlaqəli bir çox kitabın müəllifidir.
## Həyatı
Çarlz Sanders Piers  10 sentyabr 1839-cu ildə dünyaya gəlmişdir.

## İstinadlar
Orxan Aydın Hacıyev

**Orxan Aydın Hacıyev** () — Azərbaycanı təmsil edən 3x3 basketbolçu. Orxan Aydın Hacıyev, Azərbaycan yığmasının heyətində 2017-ci ildə baş tutan IV İslam Həmrəyliyi Oyunlarında qızıl medal qazanıb.

## Həyatı
Orxan Aydın Hacıyev 1 oktyabr 1989-cu ildə Bakıda anadan olub.

## Karyerası
Orxan Aydın Hacıyev, 2017-ci ildə Azərbaycan yığması ilə birgə IV İslam Həmrəyliyi Oyunlarına qatıldı. Yarışların həlledici, final görüşündə Azərbaycan yığması, Qətər yığmasını 13:9 hesabı ilə məğlub etdi və IV İslam Həmrəyliyi Oyunlarının qızıl medalını qazandı.Hazırda Türkiyə klubu Gaziantepdə karyerasını davam etdirir.

## Həmçinin bax
* Azərbaycan 2015 Avropa Oyunlarında
* Azərbaycan 2017 İslam Həmrəyliyi Oyunlarında

## İstinadlar
Ağcabədi nahiyəsi

**Ağcabədi nahiyəsi** — 1593-cü ildə Osmanlı imperiyasının Gəncə-Qarabağ əyalətinin Xaçın sancağında inzibati–ərazi nahiyə.

## Kəndləri
1593-cü ildə Osmanlı dövləti Ağcabədi nahiyyəsinin oba, kənd, qışlaq və məzrələrini siyahıya alıb. Həmin siyahıdan çıxarış belədir

## Mənbə

## Həmçinin bax

* Ağcabədi rayonu
Xaçın sancağı

**Xaçın sancağı** — 1593-cü ildə Osmanlı imperiyasının  Gəncə-Qarabağ əyalətində inzibati–ərazi vahidi. İnzibati mərkəzi Xaçın idi.
Sancaq (Xaçın, Qaraağac nahiyəsi, Ağcabədi nahiyəsi, Çalaberd dağıstanı, Çalaberd, Qarqar, Mağavuz nahiyəsi nahiyələri, Ulusati-Hacılı, ulusati-Otuziki ölkələri), nahiyələrinə bölünürdü.

## Mənbə

## Həmçinin bax

* Qazax sultanlığı
* Axıstabad mahalı

## İstinadlar
Azər Məmmədov (futbolçu)

**Azər Məmmədov** () — Qəbələ FK-nın oyunçusu.

## Həyatı
Azər Məmmədov 1976-cı il fevralın 7-də Gəncə şəhərində anadan olmuşdur. 2013-cü ildə təqaüdə çıxan Azərbaycan futbolçusu (müdafiəçisi) idi.

## Karyera
O, doğma şəhəri olan Gəncədə futbol oynamağa başladı.

1992-ci ildə "Kəpəz" komandasına qəbul edilmiş və Azərbaycan çempionatında çıxış etmişdir.

1994/95 mövsümündə Xəzri Buzovnada oynadı və sonra Kəpəzə qayıtdı.

1996–1997-ci illərdə MOİK Bakı FK hərbi xidmət keçmişdir.

1997/98 mövsümünün ortalarında "Kəpəz" komandasına qayıtdı, iki il ərzində iki dəfə ölkə çempionu oldu.

1999-cu ildən 2004-cü ilə qədər "Şəmkir" komandasında oynayıb.

2005/06 mövsümünün qış fasiləsində Ağdamın "Qarabağ" a keçdi, burada 4 saylı nömrə altında çıxış etdi.

2009-cu ilin avqust ayında Məmmədov Qarabağdan Qəbələyə köçdü.

2009-cu ildə o, Azərbaycan Premyer Liqasının "Qəbələ" klubunun adı ilə eyni adlı şəhərdə çıxış edib. 2010/11 mövsümü Gəncə klubu üçün keçirildi.

2001-ci ildən 2006-cı ilədək 12 oyunda çıxış edən Azərbaycan milli futbol komandasının keçmiş üzvüdür.

## Milli komanda
2001-ci ildə Azərbaycan milli komandasında ilk dəfə oynadı, iki il ərzində 9 matç oynadı. Ümumiyyətlə, 12 oyun keçirdi, heç bir qol vurmadı.

## Nəaliyyətləri
Azərbaycan çempionu: 1997/98, 1998/99 ("Kəpəz"), 1999/2000, 2000/01, 2001/02 ("Şəmkir")

Azərbaycan çempionatının gümüş mükafatçısı: 2003/04 ("Şəmkir")

Azərbaycan kubokunun bürünc mükafatçısı: 1993/94, 1995/96 ("Kəpəz")

## Xarici keçidlər
* Azərbaycan — Beynəlxalq oyunçuları 
* Azərbaycan Peşəkar futbol Liqasının rəsmi sayti 
* Milli futbol komandası
Cəfər Seyidəhməd Krımər

**Cəfər Seyidəhməd Krımər** () – Krım Türklərinin liderlərindəndir. Yaltada doğulub. 1917-ci ilin 26 noyabrından Krım Xalq Respublikasında Hərb və Xarici İşlər Naziri olub. Krımın işğalından sonra Türkiyə və Avropada Krımın istiqlalı mücadiləsini aparıb. Məhəmməd Əmin Rəsulzadənin yaxın əqidə dostlarından olub.

## Həyatı
Rəsulzadə və Mirzə Bala Məmmədzadənin önəmli yoldaşlarından biri də antisovet fəaliyyəti ilə tanınan, böyük türkçü Qaspıralı İsmayılın məktəbini davam etdirən Cəfər Seyidəhməd Krımərdi. Cəfər Krımər 1 sentyabr 1889-cu ildə Krımın Yafta vilayətinin Kızıltac kəndində anadan olmuşdur. Daha sonra gənc yaşlarında təhsil almaq üçün İstanbula getmişdir.
1917-ci ildə I Krım-Tatar Xalq Konqresinin yaradılmasında, 1917-ci il noyabrın 1-də Krım Xalq Cümhuriyyətinin elan edilməsində, konstitusiyanın, seçki qanununun hazırlanmasında Krım Müsəlmanları Mərkəzi İcraiyyə Komitəsinin və Baş qərargahın yaradılmasında onun böyük xidmətləri olmuşdur. 1918-ci ildə bolşeviklər Krımı işğal edib Çələbi Cihan və dostlarını güllələyəndə Cəfər Seyidəhməd Krımər Türkiyəyə getməyə məcbur oldu. Azərbaycanlı mühacirlərin nəşrlərinə hər fürsətdə kömək etməyə çalışan Cəfər Seyidəhməd Krımər 1930–1931-ci illərdə "Bildiriş" qəzetinin səhifələrində Krım-tatar xalqının tarixi, ədəbiyyatı və sivilizasiyası ilə bağlı məqalələr dərc etdirmişdir. Onun Bildirişdə dərc olunan "Krım istiqlal müharibəsinin səbəbləri və əsasları", "Sovet Rusiyasının son vəziyyəti" adlı məqalələri SSRİ ərazisində yaşayan qeyr-rus xalqların yaşayışı barədə məlumat verirdi.

O, ömrünün sonuna kimi Krım-tatar ictimaiyyətində böyük hörmətlə anılmışdır. Sovet rejiminin amansız düşməni Krımər İkinci Dünya müharibəsi zamanı Türkiyənin siyasi ehtiyatla qəbul etmədiyi alman əsirliyində əsir düşmüş insanları dünyanın müxtəlif ölkələrində məskunlaşdırmağa çalışaraq xilas etmişdir. Cəfər Seyidəhməd Krımər 3 aprel 1960-cı ildə vəfat edib.

## İstinadlar

## Mənbə
*